ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣ της 29ης Μαΐου 1998 για τη σύναψη της συμφωνίας μεταξύ των Ευρωπαϊκών Κοινοτήτων και της κυβέρνησης των Ηνωμένων Πολιτειών της Αμερικής σχετικά με την εφαρμογή των αρχών της θετικής διεθνούς αβροφροσύνης κατά την εφαρμογή της νομοθεσίας τους περί ανταγωνισμού (98/386/ΕΚ, ΕΚΑΧ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 89 σε συνδυασμό με το άρθρο 228 παράγραφος 3 πρώτο εδάφιο,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως τα άρθρα 65 και 66,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι η συμφωνία, της 23ης Σεπτεμβρίου 1991, μεταξύ των Ευρωπαϊκών Κοινοτήτων και της κυβέρνησης των Ηνωμένων Πολιτειών της Αμερικής σχετικά με την εφαρμογή της νομοθεσίας τους περί ανταγωνισμού, καθώς η ανταλλαγή ερμηνευτικών επιστολών της 31ης Μαΐου και της 31ης Ιουλίου 1995 σχετικά με την προαναφερθείσα συμφωνία (καλούμενες από κοινού στο εξής: «η συμφωνία του 1991»), που επισυνάπτεται στην απόφαση 95/145/ΕΚ, ΕΚΑΧ του Συμβουλίου και της Επιτροπής (2), έχει συμβάλλει στο συντονισμό, τη συνεργασία και την αποτροπή των συγκρούσεων κατά την εφαρμογή της νομοθεσίας περί ανταγωνισμού 7

ότι το άρθρο V της συμφωνίας του 1991, το οποίο είναι κοινώς γνωστό ως «το άρθρο για τη θετική διεθνή αβροφροσύνη», προβλέπει την ανάπτυξη συνεργασίας όταν στην επικράτεια του ενός μέρους ασκούνται δραστηριότητες αντίθετες προς τον ανταγωνισμό που επηρεάζουν δυσμενώς τα συμφέροντα του άλλου μέρους 7

ότι η περαιτέρω αποσαφήνιση των αρχών της θετικής διεθνούς αβροφροσύνης, καθώς και της εφαρμογής τους, θα επαύξανε την αποτελεσματικότητα της συμφωνίας του 1991 σε σχέση με τέτοιου είδους πρακτικές 7

ότι, για το σκοπό αυτό, η Επιτροπή διαπραγματεύθηκε συμφωνία με την κυβέρνηση των Ηνωμένων Πολιτειών της Αμερικής σχετικά με την εφαρμογή των αρχών της θετικής αβροφροσύνης κατά την εφαρμογή των κανόνων περί ανταγωνισμού των Ευρωπαϊκών Κοινοτήτων και των Ηνωμένων Πολιτειών της Αμερικής 7

ότι είναι σκόπιμο να εγκριθεί η εν λόγω συμφωνία,

ΑΠΟΦΑΣΙΖΟΥΝ:

Άρθρο 1

Η συμφωνία μεταξύ των Ευρωπαϊκών Κοινοτήτων και της κυβέρνησης των Ηνωμένων Πολιτειών της Αμερικής, σχετικά με την εφαρμογή των αρχών της θετικής διεθνούς αβροφροσύνης κατά την εφαρμογή της νομοθεσίας τους περί ανταγωνισμού, εγκρίνεται εξ ονόματος της Ευρωπαϊκής Κοινότητας και της Ευρωπαϊκής Κοινότητας Άνθρακα και Χάλυβα.

Το κείμενο της συμφωνίας στην αγγλική γλώσσα, επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία, εξ ονόματος της Ευρωπαϊκής Κοινότητας.

Ο Πρόεδρος της Επιτροπής εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία, εξ ονόματος της Ευρωπαϊκής Κοινότητας Άνθρακα και Χάλυβα.

Βρυξέλλες, 29 Μαΐου 1998.

Για το Συμβούλιο

Ο Πρόεδρος

J. STRAW

Για την Επιτροπή

Ο Πρόεδρος

J. SANTER

(1) ΕΕ C 138 της 4. 5. 1998.

(2) ΕΕ L 95 της 27. 4. 1995, σ. 45 7 διορθωτικό στην ΕΕ L 131 της 15. 6. 1995, σ. 38.
ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Απριλίου 1998 σχετικά με το πρόγραμμα εργασίας 1998 για την περιεκτικότητα σε πρωτεΐνη των κυριοτέρων γαλακτοκομικών προϊόντων (Κείμενο που παρουσιάζει ενδιαφέρον για τον ΕΟΧ) (98/325/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 96/16/ΕΚ του Συμβουλίου, της 19ης Μαρτίου 1996, σχετικά με τις στατιστικές έρευνες που πρέπει να διενεργούνται στον τομέα του γάλακτος και των γαλακτοκομικών προϊόντων (1), και ιδιαίτερα το άρθρο 4 παράγραφος 2,

Εκτιμώντας:

ότι θα πρέπει να συνεχιστεί η εργασία που έχει ήδη αναληφθεί από τα κράτη μέλη ώστε να υπάρξει πρόοδος προς το στόχο της διεύρυνσης των ετησίων στατιστικών πληροφοριών ως προς την περιεκτικότητα σε πρωτεΐνη των κυριοτέρων γαλακτοκομικών προϊόντων 7

ότι το πρόγραμμα εργασίας 1998 λαμβάνει υπόψη την εμπειρία του προγράμματος εργασίας 1997 και προτίθεται να εμβαθύνει τις διάφορες μεθόδους μέτρησης της πρωτεΐνης στα κυριότερα γαλακτοκομικά προϊόντα 7

ότι τα μέτρα που προβλέπει η παρούσα απόφαση είναι σύμφωνα με τη γνώμη της μόνιμης επιτροπής γεωργικών στατιστικών 7

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται, το πρόγραμμα εργασίας 1998, σχετικά με το περιεχόμενο σε πρωτεΐνη των κυριότερων γαλακτοκομικών προϊόντων, που εμφαίνεται στο παράρτημα.

Άρθρο 2

Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 24 Απριλίου 1998.

Για την Επιτροπή

Yves-Thibault DE SILGUY

Μέλος της Επιτροπής

(1) ΕΕ L 78 της 28. 3. 1996, σ. 27.

ΠΑΡΑΡΤΗΜΑ

ΠΡΟΓΡΑΜΜΑ ΕΡΓΑΣΙΑΣ ΓΙΑ ΤΟ 1998

Τα κράτη μέλη θα διαβιβάσουν στην Eurostat το αργότερο μέχρι τις 30 Ιουνίου 1998:

1. Τις πληροφορίες, σύμφωνα με το συνημμένο παράρτημα, που αφορούν την περιεκτικότητα σε πρωτεΐνη των κυριοτέρων γαλακτοκομικών προϊόντων για το πιο πρόσφατο έτος για το οποίο υπάρχουν διαθέσιμα στοιχεία και το οποίο θα πρέπει να αναφερθεί. Στον πίνακα, εκτός από τη στήλη 1 πρέπει επίσης να συμπληρωθεί τουλάχιστον μια από τις στήλες 2 και 3. Εάν συμπληρωθεί μόνο μια από τις στήλες, είτε η στήλη 2 είτε η στήλη 3, τα κράτη μέλη πρέπει να εξηγήσουν ακριβώς το γιατί.

2. Την περιγραφή των μεθόδων που χρησιμοποιήθηκαν για να συγκεντρωθούν οι πληροφορίες για τον πίνακα αυτό (άμεσες έρευνες, συντελεστές, εκτιμήσεις, τεχνικά δεδομένα, διοικητικές πηγές, πληροφορίες από επαγγελματικές οργανώσεις, άλλες πηγές).

3. Άλλα στοιχεία που έλειπαν από το πρόγραμμα εργασίας 1997 και που δεν έχουν ακόμη διαβιβαστεί. Τα κράτη μέλη θα εξασφαλίσουν τη διαβίβαση των εν λόγω στοιχείων σε στενή συνεργασία με τη Eurostat.

4. Τις προτάσεις τους για το πρόγραμμα εργασίας του 1999.

ΔΡΑΣΤΗΡΙΟΤΗΤΕΣ ΤΩΝ ΓΑΛΑΚΤΟΚΟΜΕΙΩΝ (Περιεκτικότητα σε πρωτεΐνη αγελαδινού γάλακτος στα κυριότερα γαλακτοκομικά προϊόντα)

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>
ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Απριλίου 1998 εξουσιοδοτούσα το Βασίλειο της Δανίας να εφαρμόσει ή να συνεχίσει να εφαρμόζει σε ορισμένα πετρελαιοειδή συγκεκριμένων χρήσεων μειώσεις ή απαλλαγές από τους ειδικούς φόρους κατανάλωσης, με τη διαδικασία του άρθρου 8 παράγραφος 4 της οδηγίας 92/81/ΕΟΚ (98/274/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/81/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή (1), και ιδίως το άρθρο 8 παράγραφος 4,

την πρόταση της Επιτροπής,

Εκτιμώντας:

ότι, δυνάμει του άρθρου 8 παράγραφος 4 της οδηγίας 92/81/ΕΟΚ, το Συμβούλιο, αποφασίζοντας ομόφωνα έπειτα από πρόταση της Επιτροπής, μπορεί να εξουσιοδοτήσει οποιοδήποτε κράτος μέλος να χορηγήσει απαλλαγές ή μειώσεις του ειδικού φόρου κατανάλωσης που επιβάλλεται στα πετρελαιοειδή για λόγους ειδικής πολιτικής 7

ότι οι δανικές αρχές γνωστοποίησαν στην Επιτροπή την πρόθεσή τους να εφαρμόσουν, το νωρίτερο από την 1η Ιανουαρίου 1998, διαφοροποιημένους συντελεστές ειδικών φόρων κατανάλωσης στη βενζίνη ανάλογα με την περιεκτικότητά της σε βενζόλιο, διαφοροποίηση για την οποία θα πρέπει να εφαρμοστεί η διαδικασία που προβλέπεται από το άρθρο 8 παράγραφος 4 7

ότι τα άλλα κράτη μέλη ενημερώθηκαν 7

ότι η Επιτροπή και όλα τα κράτη μέλη δέχονται ότι αυτή η διαφοροποίηση δικαιολογείται για λόγους που σχετίζονται με την περιβαλλοντική πολιτική και δεν δημιουργεί στρεβλώσεις στον ανταγωνισμό ούτε παρεμποδίζει τη λειτουργία της εσωτερικής αγοράς 7

ότι η Επιτροπή εξετάζει σε τακτά χρονικά διαστήματα τις μειώσεις και απαλλαγές για να διαπιστώσει κατά πόσο συμβιβάζονται με τη λειτουργία της εσωτερικής αγοράς ή με την πολιτική της Κοινότητας στον τομέα της προστασίας του περιβάλλοντος 7

ότι η Δανία ζήτησε άδεια να εφαρμόσει τους διαφοροποιημένους συντελεστές το νωρίτερο από την 1η Ιανουαρίου 1998 και ότι το Συμβούλιο θα επανεξετάσει το αίτημα βάσει εκθέσεως της Επιτροπής πριν από τις 31 Δεκεμβρίου 1999, ημερομηνία λήξεως της εξουσιοδότησης που παρέχεται με την παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Μέχρι τις 31 Δεκεμβρίου 1999 και σύμφωνα με τις διατάξεις του άρθρου 8 παράγραφος 4 της οδηγίας 92/81/ΕΟΚ, η Δανία εξουσιοδοτείται να εφαρμόζει διαφορετικούς συντελεστές όσον αφορά τους ειδικούς φόρους κατανάλωσης που επιβάλλονται στη βενζίνη, υπό τον όρο ότι οι εν λόγω συντελεστές θα τηρούν τις προϋποθέσεις που προβλέπονται από την οδηγία 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης που επιβάλλονται στα πετρελαιοειδή (2), και ιδιαίτερα τους ελάχιστους συντελεστές που καθορίζονται στα άρθρα 3 και 4 αυτής της οδηγίας.

Άρθρο 2

Η παρούσα απόφαση απευθύνεται στο Βασίλειο της Δανίας.

Λουξεμβούργο, 21 Απριλίου 1998.

Για το Συμβούλιο

Ο Πρόεδρος

G. BROWN

(1) ΕΕ L 316 της 31. 10. 1992, σ. 12 7 οδηγία όπως τροποποιήθηκε τελευταία από την οδηγία 94/74/ΕΚ (ΕΕ L 365 της 31. 12. 1994, σ. 46).

(2) ΕΕ L 316 της 31. 10. 1992, σ. 19 7 οδηγία όπως τροποποιήθηκε τελευταία από την οδηγία 94/74/ΕΚ (ΕΕ L 365 της 31. 12. 1994, σ. 46).
ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Μαρτίου 1998 περί εγκρίσεως εξ ονόματος της Κοινότητας, της απόφασης PARCOM 96/1 σχετικά με τη σταδιακή κατάργηση της χρήσεως του εξαχλωροαιθανίου (HCE) στη βιομηχανία μη σιδηρούχων μετάλλων (98/241/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α και το άρθρο 228 παράγραφος 2 πρώτη πρόταση και παράγραφος 3 πρώτο εδάφιο,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι, με απόφαση του Συμβουλίου της 3ης Μαρτίου 1975, η Κοινότητα συνήψε τη σύμβαση για την πρόληψη της θαλάσσιας ρύπανσης από χερσαίες πηγές (σύμβαση των Παρισίων) (3), και έγινε έτσι συμβαλλόμενο μέρος της σύμβασης 7

ότι το εκτελεστικό όργανο της σύμβασης των Παρισίων (PARCOM-επιτροπή των Παρισίων) μπορεί να θεσπίζει μέτρα σχετικά με την πρόληψη της ρύπανσης και ότι εξέδωσε την απόφαση PARCOM 96/1 σχετικά με τη σταδιακή κατάργηση της χρήσεως του εξαχλωροαιθανίου (HCE) στη βιομηχανία μη σιδηρούχων μετάλλων 7

ότι η Επιτροπή συμμετέσχε στην έκδοση της απόφασης PARCOM 96/1 στο πλαίσιο της εξουσιοδότησης που έλαβε από το Συμβούλιο και σύμφωνα με τις αντίστοιχες διαπραγματευτικές οδηγίες 7

ότι το εξαχλωροαιθάνιο περιλαμβάνεται στον κατάλογο των επικίνδυνων ουσιών του παραρτήματος Ι της οδηγίας 76/769/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθετικών, κανονιστικών και διοικητικών διατάξεων των κρατών μελών σχετικά με τους περιορισμούς στην εμπορία και χρήση ορισμένων ουσιών και σκευασμάτων (4) 7

ότι οι διατάξεις της απόφασης PARCOM 96/1 είναι σύμφωνες με την οδηγία 76/769/ΕΟΚ 7

ότι είναι συνεπώς ευκταίο να εγκριθεί από την Κοινότητα η απόφαση PARCOM 96/1,

ΑΠΟΦΑΣΙΖΕΙ:

Άρθρο μόνο

1. Η απόφαση PARCOM 96/1 σχετικά με τη σταδιακή κατάργηση της χρήσεως του εξαχλωροαιθανίου (HCE) στη βιομηχανία μη σιδηρούχων μετάλλων, εγκρίνεται εξ ονόματος της Κοινότητας.

Το κείμενο της εν λόγω απόφασης επισυνάπτεται στην παρούσα απόφαση.

2. Η Επιτροπή εξουσιοδοτείται να κοινοποιήσει αυτή την έγκριση στην επιτροπή των Παρισίων.

Βρυξέλλες, 23 Μαρτίου 1998.

Για το Συμβούλιο

Ο Πρόεδρος

M. MEACHER

(1) ΕΕ C 364 της 2. 12. 1997, σ. 13.

(2) ΕΕ C 80 της 16. 3. 1998.

(3) ΕΕ L 194 της 25. 7. 1975, σ. 5.

(4) ΕΕ L 262 της 27. 9. 1976, σ. 201 7 οδηγία όπως τροποποιήθηκε τελευταία από την οδηγία 97/64/ΕΚ της Επιτροπής (ΕΕ L 315 της 19. 11. 1997, σ. 13).
ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Οκτωβρίου 1997 για τη σύναψη του πρωτοκόλλου περί των εμπορικής φύσεως υγειονομικών και φυτοϋγειονομικών μέτρων καθώς και μέτρων για την ορθή μεταχείριση των ζώων, της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου (98/250/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 13 σε συνδυασμό με το άρθρο 228 παράγραφος 2 πρώτη πρόταση,

την ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου (1), που υπογράφηκε στις 4 Οκτωβρίου 1993,

την πρόταση της Επιτροπής (2),

Εκτιμώντας:

ότι, οι διαπραγματεύσεις μεταξύ της Κοινότητας και της Τσεχικής Δημοκρατίας κατέληξαν σε στάδιο στο οποίο μπορεί πλέον να συναφθεί πρόσθετο πρωτόκολλο, έχοντας κατά νου ότι τα παραρτήματα θα χρειαστεί να τροποποιούνται τακτικά, σύμφωνα με τις προκύπτουσες ανάγκες 7 ότι το εν λόγω πρωτόκολλο θα συμβάλλει στην ανάπτυξη των συναλλαγών μεταξύ των μερών εφαρμόζοντας την περιφερειοποίηση όσον αφορά τις βασικές νόσους των ζώων και τους επιβλαβείς οργανισμούς και απαριθμώντας τα αγαθά για τα οποία αναγνωρίσθηκαν ισοδύναμοι όροι για τις εμπορικές συναλλαγές 7

ότι είναι αναγκαίο να εγκριθεί το παρόν πρωτόκολλο,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται εκ μέρους της Ευρωπαϊκής Κοινότητας, το πρωτόκολλο περί των εμπορικής φύσεως υγειονομικών και φυτοϋγειονομικών μέτρων καθώς και μέτρων για την ορθή μεταχείριση των ζώων, της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου.

Το κείμενο του πρωτοκόλλου συνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στη γνωστοποίηση που προβλέπει το άρθρο 20 του πρωτοκόλλου (3) εξ ονόματος της Κοινότητας.

Άρθρο 3

Η Επιτροπή εκπροσωπεί την Κοινότητα στην υποεπιτροπή γεωργίας για τα θέματα του επισυναπτόμενου πρωτοκόλλου. Επικουρείται από αντιπροσώπους των κρατών μελών, αρμοδίους για φυτοϋγειονομικά θέματα.

Η κοινοτική θέση επί θεμάτων του πρωτοκόλλου στα πλαίσια του συμβουλίου σύνδεσης διαμορφώνεται σύμφωνα με το άρθρο 2 της απόφασης της 19ης Δεκεμβρίου 1994 του Συμβουλίου και της Επιτροπής για τη σύναψη της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου (4).

Λουξεμβούργο, 20 Οκτωβρίου 1997.

Για το Συμβούλιο

Ο Πρόεδρος

F. BODEN

(1) ΕΕ L 360 της 31.12.1994, σ. 2.

(2) ΕΕ C 229 της 28.7.1997, σ. 1.

(3) Η ημερομηνία έναρξης ισχύος του πρωτοκόλλου δημοσιεύεται στην Επίσημη Εφημερίδα των Ευρωπαϊκών Κοινοτήτων μερίμνη της Γενικής Γραμματείας του Συμβουλίου.

(4) ΕΕ L 360 της 31.12.1994, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Φεβρουαρίου 1998 που τροποποιεί την απόφαση 94/652/ΕΚ που θεσπίζει τον κατάλογο των προς εκτέλεση καθηκόντων και της κατανομής τους στο πλαίσιο της συνεργασίας των κρατών μελών κατά την επιστημονική εξέταση θεμάτων που αφορούν τα τρόφιμα (Κείμενο που παρουσιάζει ενδιαφέρον για τον ΕΟΧ) (98/177/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 93/5/ΕΟΚ του Συμβουλίου, της 25ης Φεβρουαρίου 1993, για τη συνδρομή και τη συνεργασία των κρατών μελών με την Επιτροπή σχετικά με την επιστημονική εξέταση θεμάτων που αφορούν τα τρόφιμα (1), και ιδίως το άρθρο 3,

Εκτιμώντας:

ότι με την απόφαση 94/458/ΕΚ της Επιτροπής (2), θεσπίζονται οι κανόνες διοικητικής διαχείρισης της συνεργασίας κατά την επιστημονική εξέταση θεμάτων που αφορούν τα τρόφιμα 7

ότι η απόφαση 94/652/ΕΚ της Επιτροπής (3) θέσπισε τον κατάλογο και την κατανομή των καθηκόντων που πρέπει να εκτελούνται από τις χώρες μέλη στα πλαίσια της συνεργασίας στην επιστημονική εξέταση θεμάτων που αφορούν τα τρόφιμα 7 ότι στο άρθρο 3 της οδηγίας 93/5/ΕΟΚ προβλέπεται η ενημέρωση, ανά εξάμηνο τουλάχιστον, του καταλόγου των καθηκόντων και η κατανομή αυτών 7

ότι κατά την κατάρτιση και την ενημέρωση του καταλόγου των καθηκόντων πρέπει να λαμβάνονται υπόψη οι ανάγκες για την προστασία της δημόσιας υγείας στην Κοινότητα και οι απαιτήσεις της κοινοτικής νομοθεσίας στον τομέα των τροφίμων 7

ότι τα καθήκοντα πρέπει να κατανέμονται με βάση την επιστημονική εξειδίκευση και τους διαθέσιμους πόρους των κρατών μελών, ιδίως δε των φορέων που θα μετέχουν στην επιστημονική συνεργασία 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφίμων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 94/652/ΕΚ που θεσπίζει τον κατάλογο και την κατανομή των καθηκόντων που πρέπει να εκτελούνται από τις χώρες μέλη στα πλαίσια της συνεργασίας στην επιστημονική εξέταση των θεμάτων που αφορούν τα τρόφιμα αντικαθίστανται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 19 Φεβρουαρίου 1998.

Για την Επιτροπή

Martin BANGEMANN

Μέλος της Επιτροπής

(1) ΕΕ L 52 της 4. 3. 1993, σ. 18.

(2) ΕΕ L 189 της 23. 7. 1994, σ. 84.

(3) ΕΕ L 253 της 29. 9. 1994, σ. 29.

ΠΑΡΑΡΤΗΜΑ

Κατάλογος των καθηκόντων των κρατών μελών στο πλαίσιο της συνεργασίας τους στην επιστημονική εξέταση θεμάτων που αφορούν τα τρόφιμα

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Φεβρουαρίου 1998 σχετικά με τη διενέργεια κοινοτικών συγκριτικών δοκιμών και αναλύσεων για το υλικό πολλαπλασιασμού των καλλωπιστικών φυτών σύμφωνα με τη διαδικασία που προβλέπεται στο άρθρο 20 παράγραφος 2 της οδηγίας 91/682/ΕΟΚ του Συμβουλίου (98/159/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/682/ΕΟΚ του Συμβουλίου, της 19ης Δεκεμβρίου 1991, περί εμπορίας του υλικού πολλαπλασιασμού των καλλωπιστικών φυτών (1), όπως τροποποιήθηκε τελευταία από την απόφαση 97/108/ΕΚ της Επιτροπής (2), και ιδίως το άρθρο 20 παράγραφοι 2 και 4,

Εκτιμώντας:

ότι, κατ' εφαρμογή της εν λόγω οδηγίας, διενεργούνται κοινοτικές συγκριτικές δοκιμές και αναλύσεις στα κράτη μέλη σε δείγματα, για να εξακριβωθεί η συμφωνία του υλικού πολλαπλασιασμού των ειδών που απαριθμούνται με τις προδιαγραφές και τους όρους που αναφέρονται στην εν λόγω οδηγία 7

ότι, προς το σκοπό αυτό, πρέπει, ιδίως, στο πρώτο στάδιο της εφαρμογής της οδηγίας να εξασφαλιστεί κατάλληλη αντιπροσωπευτική δειγματοληψία των διαφορετικών προελεύσεων της παραγωγής και της εμπορίας σε όλη την Κοινότητα, τουλάχιστον για ορισμένα είδη 7

ότι πρέπει, άρα, να πραγματοποιηθούν το 1997-1999 κοινοτικές συγκριτικές δοκιμές και αναλύσεις για το υλικό πολλαπλασιασμού των φυτών Pelargonium και Dianthus 7

ότι απαιτείται απ' όλα τα κράτη μέλη να συμμετέχουν στις συγκριτικές κοινοτικές δοκιμές και αναλύσεις, εφόσον το υλικό πολλαπλασιασμού των φυτών Pelargonium και Dianthus πολλαπλασιάζεται ή τίθεται σε εμπορία στο έδαφός τους, προκειμένου να βγουν τα κατάλληλα συμπεράσματα 7

ότι οι εν λόγω κοινοτικές συγκριτικές δοκιμές και αναλύσεις θα χρησιμοποιηθούν για την εναρμόνιση, αρχικά των τεχνικών μεθόδων ελέγχου του υλικού πολλαπλασιασμού των εν λόγω ειδών 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για το υλικό πολλαπλασιασμού και τα καλλωπιστικά φυτά,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Το 1997-1999, διενεργούνται κοινοτικές συγκριτικές δοκιμές και αναλύσεις για το υλικό πολλαπλασιασμού των φυτών Pelargonium και Dianthus.

2. Λαμβάνονται δείγματα επισήμως.

3. Όλα τα κράτη μέλη συμμετέχουν στις κοινοτικές συγκριτικές δοκιμές και αναλύσεις, εφόσον το υλικό πολλαπλασιασμού των ειδών που αναφέρονται στην παράγραφο 1 πολλαπλασιάζεται ή τίθεται σε εμπορία στο έδαφός τους.

Άρθρο 2

Οι λεπτομέρειες για την εφαρμογή των κοινοτικών συγκριτικών δοκιμών και αναλύσεων και για την αξιολόγηση των αποτελεσμάτων γίνονται από τη μόνιμη επιτροπή για το υλικό πολλαπλασιασμού και τα καλλωπιστικά φυτά.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 16 Φεβρουαρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 376 της 31. 12. 1991, σ. 21.

(2) ΕΕ L 39 της 8. 2. 1997, σ. 20.
ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Φεβρουαρίου 1998 σχετικά με την εισαγωγή ζώντων ζώων του αιγείου και του προβείου είδους από την Ουρουγουάη και για την τροποποίηση της απόφασης 79/542/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (98/146/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και του χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 96/91/ΕΚ (2), και ιδίως το άρθρο 3,

Εκτιμώντας:

ότι η απόφαση 79/542/ΕΟΚ του Συμβουλίου (3), όπως τροποποιήθηκε τελευταία από την απόφαση 97/736/ΕΚ της Επιτροπής (4), καταρτίζει κατάλογο των τρίτων χωρών, από τις οποίες τα κράτη μέλη επιτρέπουν την εισαγωγή βοοειδών, χοίρων, ιπποειδών, αιγοπροβάτων, νωπού κρέατος και προϊόντων με βάση το κρέας 7

ότι, μετά από αποστολές κτηνιατρικής επιθεώρησης της Κοινότητας, προέκυψε ότι η Ουρουγουάη διαθέτει επαρκώς διαρθρωμένες και οργανωμένες κτηνιατρικές υπηρεσίες 7

ότι απαγορεύεται ο εμβολιασμός για τον αφθώδη πυρετό στην Ουρουγουάη 7

ότι η Ουρουγουάη πρέπει να προστεθεί στον κατάλογο των τρίτων χωρών από τον οποίο τα κράτη μέλη επιτρέπουν τις εισαγωγές αιγοπροβάτων 7

ότι η απόφαση 79/542/ΕΟΚ πρέπει να τροποποιηθεί αναλόγως 7

ότι οι ειδικοί όροι υγειονομικού ελέγχου και κτηνιατρικής πιστοποίησης για τις εισαγωγές βοοειδών, χοίρων, ιπποειδών, αιγοπροβάτων, νωπού κρέατος και προϊόντων με βάση το κρέας πρέπει να καθορισθούν σε άλλες αποφάσεις σύμφωνα με την υγειονομική κατάσταση που επικρατεί στη σχετική χώρα 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το τμήμα Ι του παραρτήματος της απόφασης 79/542/ΕΟΚ αντικαθίσταται από το παράρτημα της εν λόγω απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 6 Φεβρουαρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 302 της 31. 12. 1972, σ. 28.

(2) ΕΕ L 13 της 16. 1. 1997, σ. 26.

(3) ΕΕ L 146 της 14. 6. 1979, σ. 15.

(4) ΕΕ L 295 της 29. 10. 1997, σ. 37.

ΠΑΡΑΡΤΗΜΑ

«Οι εισαγωγές πρέπει να πληρούν τους ενδεδειγμένους όρους για την υγεία των ζώων και τη δημόσια υγεία

>ΘΕΣΗ ΠΗΝΑΚΑ>

»